URBROJ: 620-2/20.

**PROJEKTNI UVJETI I OPSEG USLUGA**

**za uslugu dizajna vizualnog identiteta projekta te izrade i tiska promotivnih materijala**

**evidencijski broj nabave: 10-JDN/20**

1. **Osnovni podaci o projektu**

Centar za pružanje usluga u zajednici Klasje Osijek provodi projekt „Podržimo i osnažimo dijete i obitelj“ (referentni broj projekta: UP.02.2.2.05.0006). Projekt se provodi u okviru Poziva na dostavu projektnih prijedloga „Podrška procesu deinstitucionalizacije i prevencije institucionalizacije djece i mladih“ (referentni broj Poziva: UP.02.2.2.05.0006) financiranog iz Europskog socijalnog fonda.

Ciljevi projekta su:

* osnažiti izvaninstitucionalnu podršku djeci i mladima bez odgovarajuće roditeljske skrbi i njihovim obiteljima u Osječko-baranjskoj županiji te
* povećati stupanj osviještenosti i senzibilizacije javnosti o prednostima udomiteljstva.

Mjesto provedbe projekta: Osječko-baranjska županija, Grad Osijek.

1. **Ciljevi radnog zadatka**

Glavni cilj radnog zadatka je dizajn vizualnog identiteta projekta (logotipa projekta) i grafička priprema svakog pojedinog promotivnog materijala sukladno *Uputama za korisnike za razdoblje 2014.-2020. – Informiranje, komunikacija i vidljivost projekta*, te konačno izrada i tisak promotivnih materijala projekta.

1. **Opseg posla**

Usluga dizajniranja vizualnog identiteta (logotipa) projekta i grafičke pripreme promotivnih materijala projekta, sukladno Prilogu 2 - Troškovnik, koji čini sastavni dio projektnih uvjeta i opsega posla

1. **Očekivani rezultati**
* Osmišljen vizualni identitet (logotip) projekta; tiskani promotivni materijali (sukladno Prilogu 2)
1. **Profil tvrtke/potrebna izobrazba i ostali uvjeti predloženog stručnjaka**
* minimalno 1 (jedna) referenca za usluge dizajniranja i tiska promotivnih materijala
* stručnost tvrtke: registracija tvrtke za pružanje usluga grafičkog dizajna i tiska
1. **Sadržaj ponude**

Ponuda obavezno mora sadržavati:

* popunjen, ovjeren i potpisan Prilog 1 - Ponudbeni list
* popunjen, ovjeren i potpisan Prilog 2 - Troškovnik
* potpisane i ovjerene projektne uvjete i opseg usluga za uslugu dizajna vizualnog identiteta projekta te izrade i tiska promotivnih materijala, ev. broj nabave 10-JDN/20 u znak prihvaćanja projektnih uvjeta i opsega usluga
* dokaz pravne i poslovne sposobnosti: rješenje o upisu u poslovni, sudski (trgovački), strukovni, obrtni ili drugi odgovarajući registar
* potvrdu porezne uprave kao dokaz da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza (potvrda ne smije biti starija od 30 dana računajući od dana objave poziva za podnošenje ponuda)

Navedenim obaveznim dokumentima ponuditelj može priložiti i ostale dokaze, ukoliko ih posjeduje, o iskustvima i vještinama relevantnim za opis posla (potvrde/uvjerenja o pohađanim edukacijama, seminarima, preporuke i sl.). Može se priložiti elektronički ispis dokumenata.

1. **Rok za dostavu ponude**

Ponuda treba biti zaprimljena kod Naručitelja zaključno do **08. lipnja 2020. godine, do 15:00 sati**, osobnom dostavom ili putem pošte u zatvorenoj omotnici na adresu: Centar za pružanje usluga u zajednici Klasje Osijek, Ružina ulica 32, 31000 Osijek, **s naznakom: "Ponuda – projekt „Podržimo i osnažimo dijete i obitelj“ – usluga dizajna, izrade i tiska promotivnih materijala – ne otvarati!"** Na poleđini omotnice mora biti naznačen naziv i adresa ponuditelja.

1. **Otvaranje ponuda**

Otvaranje ponuda nije javno. Otvaranje pristiglih ponuda održat će se **09. lipnja 2020. godine u 12:00 sati** u sjedištu Naručitelja.

1. **Trajanje projekta i procjena potrebnog vremena**

Datum početka obavljanja usluge: počevši od datuma sklapanja Ugovora o pružanju usluge dizajna, izrade i tiska promotivnih materijala sa odabranim ponuditeljem, do datuma kraja završetka projekta ili izvršenja predmetne usluge.

1. **Kriteriji odabira**

Kriterij odabira je najniža ponuđena cijena (bez PDV-a).

U \_\_\_\_\_\_\_\_, \_\_\_\_\_\_\_\_\_\_\_\_\_\_ 2020. god.

 **Za ponuditelja**

MP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(ime i prezime te potpis ovlaštene osobe)*